
PËR VLERËSIMIN E PASURISË MINERARE TË BASHKËSIVE EKONOMIKE DHE NDËRMARRJEVE SHTETËRORE MINERARE

Në zbatim të nenit 20 të ligjit minerar të Shqipërisë nr.7796, datë 17.2.1994, me propozimin e Ministrisë së Burimeve Minerare dhe Energjetike, Këshilli i Ministrave

V E N D O S I:

1. Vlerësimi i pasurisë së bashkësive ekonomike dhe ndërmarrjeve shtetërore minerare që marrin pjesë në një shoqëri tregtare ose që privatizohen të kryhet sipas këtyre metodikave:
a) Metoda e vlerësimit kohor të fluksit të parasë (Discounted Cash Flow Method- DCF).
- Metoda DCF e vlerësimit të pasurisë së bashkësive  ekonomike dhe ndërmarrjeve shtetërore minerare bazohet në llogaritjen e fluksit të lirë të parave që do të realizohen në të ardhmen. 
- Ky fluks parash i shperndarë në vite aktualizohet në vitin kur kryhet vlerësimi. 
  - Rezultati që merret është vlera e pasurisë së bashkësisë ekonomike ose ndërmarjes  shtetërore minerare,për të cilën është kryer vlerësimi.
b) Metoda e trasaksionit të krahasueshëm (Comparable Transaction Method).
- Metoda e transaksionit të krahasueshëm për vlerësimin e pasurisë së bashkësive ekonomike dhe ndërmarrjeve shtetërore minerare bazohet në analizën e transaksioneve të kryera për bashkësi ekonomike ose ndërmarrje të ngjashme me bashkësitë ekonomike ose ndërmarrjet në fjalë.
2.Ministri i Burimeve Minerare dhe Energjetike vendos për vlerën përfundimtare të vlerësimit të pasurisë minerare të bashkësive ekonomike dhe ndërmarrjeve shtetërore minerare, e cila mund të shërbejë si vlerë minimale e mundshme.
3. Për zbatimin këtij vendimi ngarkohet Ministria e Burimeve Minerare dhe Energjetike.
Ky vendim hyn në fuqi menjëherë.

KRYETARI I KËSHILLIT TË MIMNISTRAVE
Aleksandër Meksi
  


